ส่อง 4 หุ้นอสังหาฯตัวท็อป! ลุ้นผลงาน Q4 โตดี พ่วงปันผลเด่นยีลด์สูงเกิน 5%
โบรกส่อง 4 หุ้นอสังหาฯตัวท็อป! ลุ้นผลงานไตรมาส 4/65 โตดี พ่วงปันผลเด่นยีลด์สูงเกิน 5% นำทีม AP-LH-SC-SIRI
โบรกส่อง 4 หุ้นอสังหาฯตัวท็อป! ลุ้นผลงานไตรมาส 4/65 โตดี พ่วงปันผลเด่นยีลด์สูงเกิน 5% นำทีม AP-LH-SC-SIRI
23 พ.ย. 2565

บล.เอเซีย พลัส ระบุในบทวิเคราะห์วันนี้ (22 พ.ย.65) ว่า กลุ่มพัฒนาที่อยู่อาศัยแนวโน้มผลงานไตรมาส 4/2565 คาดกำไรปกติสูงสุดของปี หนุนจากส่งมอบ Backlog แนวราบที่ยกมาจากไตรมาส 3/2565 โดยเปิดแนวราบใหม่ และโอนคอนโดฯ ใหม่มากขึ้น รวมถึงอานิสงส์จากโค้งสุดท้ายของมาตรการลดค่าโอนฯ-จดจำนอง และผ่อนคลายผ่อนคลายชั่วคราวมาตรการ LTV ( Loan-to-value) หรือ มาตรการกำหนดเงินดาวน์ขั้นต่ำสำหรับสินเชื่อเพื่อที่อยู่อาศัยที่จะสิ้นสุดลงปีนี้
สำหรับ Valuation หุ้นในกลุ่มฯยังน่าสนใจ ด้วยระดับ PER ซื้อขายไม่แพง และคาดหวัง Dividend Yield คือ อัตราผลตอบแทนจากเงินปันผลเฉลี่ยเกิน 5% ต่อปี เลือกหุ้นเด่น คือ บริษัท เอพี (ไทยแลนด์) จำกัด (มหาชน)  หรือ AP ราคาเป้าหมาย 15.50 บาท จากทิศทางกำไรที่จะยกฐานสูงต่อเนื่องปีนี้และปีหน้า รวมถึงปันผลปีละครั้งกว่า 6% ต่อปี
นอกจากนี้ยังมีบริษัทแลนด์แอนด์เฮ้าส์ จำกัด (มหาชน) หรือ LH  ราคาเป้าหมาย 11.50 บาท, บริษัท เอสซี แอสเสท คอร์ปอเรชั่น จำกัด (มหาชน) หรือ SC ราคาเป้าหมาย 4.88 บาท และ บริษัท แสนสิริ จำกัด (มหาชน) หรือ SIRI ราคาเป้าหมาย 1.72 บาท จากกำไรไตรมาส 4/2565 จะโตทั้งเทียบช่วงเดียวกันของปีก่อน และเทียบไตรมาสก่อนหน้า ทำจุดสูงสุดของปี พร้อมให้ปันผลสูงกว่า 6% ต่อปี (จ่ายปีละ 2 ครั้ง)
 